Tichete sociale pentru sprijin educational
Cine poate beneficia de ajutorul financiar?
· familiile cu copii din învățământul preșcolar, primar și gimnazial cu domiciliul  sau resedinta  în comuna Ostroveni, Jud. Dolj  
Criterii de eligibilitate:
Criteriu general
· Copiii din învățământul de stat preșcolar, primar și gimnazial din familii care au domiciliul sau reședința pe raza comunei Ostroveni - Dolj și care îndeplinesc criteriile de eligibilitate privind veniturile medii nete pe membru de familie corespunzătoare categoriei din care fac parte.
Criterii specifice pentru copiii preșcolari înscriși în învățământul de stat
· Venitul mediu net lunar al  familiilor din care provin, în luna iulie  2021, să fie de maxim – 284 lei pe membru de familie

Criterii specifice pentru copiii din învățământul de stat primar și gimnazial:
· Venitul mediu net lunar al  familiilor din care provin, în luna iulie 2021, să fie de maxim – 1150 lei;
· Copilul este înscris în învățământul de stat, primar și gimnazial, cursuri de zi;
La stabilirea veniturilor familiilor se iau în considerare: toate veniturile pe care membrii familiei le realizează, inclusiv indemnizația de șomaj, creanțe legale, convenții civile de întreținere aflate în executare, indemnizații cu caracter permanent, alocații de stat pentru copii, alocații de întreținere pentru copii încredințați sau dați în plasament, burse pentru elevi și studenți, acordate în condițiile legii. În situația în care familia are în proprietate terenuri, clădiri, spații locative sau alte bunuri mobile sau immobile, se iau în calcul și arenda, chiriile, alte fructe civile, naturale sau industriale produse de acestea.


Documente necesare:
· Cerere din partea părintelui/reprezentantului legal și documentele justificative privind componenența famuiliei și veniturile pe membru de familie.

Documentele justificative necesare:
· Copie dupa documentele de identitate și de stare civilă ale solicitantului si ale membrilor familiei, copia documentului care atestă calitatea de reprezentant legal al copilului/copiilor pentru care se olicit ajutorul, după caz;
· copie hotarâre de divorț/hotărârea privind stabilirea domiciliului copilului la părintele care solicită ajutorul financiar, în situația în care părintii sunt despărțiti/divorțați;
· În situația în care părinții au domicilii diferite, adeverințe de la autoritatea locală unde are domiciliul celălalt părinte din care să reiasă că acesta nu a solicitat/nu beneficiază de sprijin educational din partea instituției respective pentru copilul în cauză;
· Adeverință de la școală/grădiniță pentru copilul pentru care se solicită sprijinul educational din care să reiasă că este înscris și că frecventează unitatea de învățământ de stat.
· Adeverințe și alte documente  privind veniturile nete realizate de membrii familiei; acestea pot fi adeverințe eliberate de angajator sau de entități asimilate acestuia sau adeverințe emise de organul fiscal de care apartine solicitantul , precum si declarația fiscală în situația în care solicitantul obține venituri din drepturi de proprietate intelectuală, venituri din activități agricole, silvicultură și piscicultură;  pentru copiii din învățământul de stat primar și gimnmazial, adeverințele de venit trebuie să reflecte venitul net realizat de membrii familiei în luna iulie.


